ΓΡΑΠΤΗ ΕΡΩΤΗΣΗ E-1616/03

υποβολή: Antonio Tajani (PPE-DE) προς το Συμβούλιο

(13 Μαΐου 2003)

Θέμα: SARS

Η εξάπλωση στην Ευρώπη του ιού της άτυπης πνευμονίας, γνωστής ως SARS, καθιστά αναγκαία την άμεση παρέμβαση των αρχών της Ένωσης με στόχο την ενεργοποίηση κοινής άμυνας και την ενίσχυση της συνεργασίας μεταξύ των κρατών μελών.

Ο ιταλόςπουργόςγείας, κ. Sirchia, ζήτησε την ενδυνάμωση των ελέγχων στην Ευρώπη δεδομένου ότι εν απουσία στενής συντονισμένης δράσης, τα ανοιχτά σύνορα μεταξύ των χωρών της ζώνης Schengen ενδέχεται να αποδειχθούν αδύνατο σημείο όσον αφορά την πρόληψη εξάπλωσης της επιδημίας.

Είναι απαραίτητο να θεσπιστεί ευρωπαϊκή στρατηγικήγειονομικής προστασίας στα σύνορα (και μάλιστα στα αεροδρόμια) και να καθιερωθεί κώδικαςγειονομικής ασφάλειας τον οποίο θα πρέπει να τηρήσουν όλες οι χώρες που έχουν κυρώσει τη συμφωνία του Schengen.

Κατόπιν τούτου, μπορεί το Συμβούλιο να μας πει τι πρωτοβουλίες προτίθεται να αναλάβει προκειμένου να προληφθεί η εξάπλωση του ιού και να ενισχυθεί ο συντονισμός μεταξύ των εθνικών αρχών·

Πότε σκοπεύει να ανταποκριθεί στο αίτημα της ιταλικής κυβέρνησης για βελτίωση των ελέγχων στις χώρες της ζώνης του Schengen;

Aπάντηση

(7 Οκτωβρίου 2003)

Το Συμβούλιο ευχαριστεί τον αξιότιμο κ. βουλευτή για την ερώτησή του και τον παραπέμπει στα συμπεράσματα του Συμβουλίου σχετικά με το Σοβαρό Οξύ Αναπνευστικό Σύνδρομο (ΣΟΑΣ), τα οποία εκδόθηκαν κατά την έκτακτη σύνοδο του Συμβουλίου Απασχόληση, Κοινωνική Πολιτική, Υγεία και Καταναλωτές στις 6 Μαΐου 2003 (έγγρ. 9328/03).

Εξάλλου το Συμβούλιο Απασχόληση, Κοινωνική Πολιτική, Υγεία και Καταναλωτές σημείωσε, κατά τη σύνοδό του στις 2-3 Ιουνίου 2003, έκθεση προόδου του Επιτρόπου κ. BYRNE σχετικά με τις τελευταίες εξελίξεις όσον αφορά το ΣΟΑΣ και προέβη σε σύντομη ανταλλαγή απόψεων σχετικά με την παρούσα κατάσταση. Ο Επίτροπος ανέφερε ειδικότερα ότι, βάσει των απαντήσεων σε ερωτηματολόγιο σχετικά με το ΣΟΑΣ, οι ευρωπαϊκές χώρες θέσπισαν ταχέως συνεκτικά μέτρα για την έγκαιρη διάγνωση κρουσμάτων, την εφαρμογή μέτρων απομόνωσης και την καθοδήγηση επαγγελματιών τουγειονομικού τομέα και του κοινού όσον αφορά τον εντοπισμό πιθανών κρουσμάτων ΣΟΑΣ. Ανέφερε επίσης ότι η Επιτροπή έχει δεσμεύσει 9 εκατομμύρια ευρώ πριν από

τα τέλη του έτους για την προώθηση ερευνητικών δραστηριοτήτων στον τομέα αυτό, ιδίως όσον αφορά τη διάγνωση, τη χορήγηση φαρμάκων και τον εμβολιασμό. Τέλος, η Προεδρία τόνισε ότι είναι σκόπιμο να συντονισθεί η ανταλλαγή πληροφοριών σε ευρωπαϊκό επίπεδο δεδομένου του διασυνοριακού χαρακτήρα του ΣΟΑΣ.

Το Συμβούλιο παραπέμπει τον αξιότιμο κ. βουλευτή στη δήλωση της Προεδρίας για το ΣΟΑΣ κατά την ολομέλεια του Ευρωπαϊκού Κοινοβουλίου στο Στρασβούργο τον Απρίλιο του 2003, καθώς και στην απάντηση προς την ερώτηση Η-0269/03 την οποία έθεσε στο Συμβούλιο η κα Patricia McKenna κατά την Ώρα των Ερωτήσεων του Μαΐου 2003.

Επιπλέον, το Συμβούλιο επιθυμεί να τονίσει ότι η κατάργηση των ελέγχων στα εσωτερικά σύνορα συνοδεύεται από ενίσχυση των ελέγχων στα εξωτερικά σύνορα και από την καθιέρωση αυστηρότερων ελέγχων οι οποίοι ασκούνται κατά εναρμονισμένο τρόπο. Καθόσον είχαν εντοπιστεί κρούσματα της ασθένειας, οι έλεγχοι στα εξωτερικά σύνορα, ιδίως στα αεροπλάνα με προέλευση τις χώρες που πλήττονται από την επιδημία ΣΟΑΣ, συνιστούσαν επομένως ένα πρώτο επίπεδο συντονισμού μεταξύ των κρατών μελών και για τη λήψη ειδικών μέτρων προστασίας. Επίσης,πενθυμίζεται ότι τα κράτη Σένγκεν επιφυλάχθηκαν του δικαιώματός τους να επαναφέρουν τους ελέγχους στα εσωτερικά σύνορα βάσει καλώς καθορισμένων κριτηρίων και διαδικασιών, για περιορισμένο διάστημα(1).

(1) ΕΕ L 239 της 22.9.2000, σ. 133-134.